stanford-oval/wikipedia huggingface dataset:
Karim Haddad

Karim Haddad (s. 1962 Beirut) on libanonilaissyntyinen säveltäjä. Hän opiskeli klarinetinsoittoa maan kansallisessa konservatoriossa, kunnes se lopetti toimintansa vuonna 1975 sodan johdosta. Haddad opiskeli Libanonissa myös filosofiaa ja kirjallisuutta. Hän sai sittemmin Pariisin konservatoriosta sävellysdiplomin ja kuusi palkintoa. Pariisin konservatoriossa suorittamiensa teoria- ja sävellysopintojen ohella Haddad opiskeli musiikkitiedettä Pariisin yliopistossa vuodesta 1982.
Haddad osallistui vuosina 1992 ja 1994 Karlheinz Stockhausenin, Klaus Huberin, Emmanuel Nunesin ja Brian Ferneyhoughin johdolla Darmstadtin kursseille sekä vuonna 1995 tietokonemusiikin kurssille IRCAM:ssa. Jälkimmäisestä lähtien hän on tehnyt musiikkinsa vain tietokoneen avulla. Hän opetti vuosina 2008–2014 tietokoneavusteista orkestrointia Pariisin konservatoriossa. Hän on myös toiminut IRCAM:ssa teknisenä neuvonantajana ja uusien ohjelmien kehittäjänä.
Haddadin teosten joukossa on lyhytooppera Seven Attempted Escapes from Silence (libretto: Jonathan Safran Foer), joka kantaesitettiin Berliinin valtionoopperassa vuonna 2005.
Kahlil Gibran

| Kahlil Gibran |
| --- | --- |

Henkilötiedot
Syntynyt: 6. tammikuuta 1883 Besharri, Osmanien valtakunta (nykyinen Libanon)
Kuollut: 10. huhtikuuta 1931 (48 vuotta) New York, Yhdysvallat
Ammatti:  kirjailija, runoilija, diplomaatti
Kirjailija
Kirjallinen suuntaus: symbolismi 
 Nimikirjoitus
Aiheesta muualla
www.kahlilgibran.com
Löydä lisää kirjailijoitaKirjallisuuden teemasivulta
Gibran Khalil Gibran (arab. جبران خليل جبران‎, 6. tammikuuta 1883 Besharri – 10. huhtikuuta 1931 New York) oli libanonilainen runoilija ja taiteilija. Hänen tunnetuin teoksensa on Profeetta (1923). Gibran aloitti Profeetan kirjoittamisen vuonna 1912 ja valmisteli sitä toistakymmentä vuotta.
Khalil Gibran noin vuonna 1898.
Kahlil Gibran syntyi vuonna 1883 nykyisen Libanonin alueella Besharrin kylässä, Valkean vuoren juurella. Gibranin perhe oli vanhaa maroniittikristittyjen sukua, ja Libanon kuului tuohon aikaan Osmanien valtakunnan Syyrian maakuntaan. Vuonna 1895 Gibranin perhe hajosi: äiti muutti lapsineen Bostoniin ja isä jäi turkkilaiseen vankilaan. Yhdysvalloissa Kahlil Gibran näytti kuvataiteelliset ja kirjalliset lahjansa ja pääsi taiteellisiin piireihin jo 13-vuotiaana, ja häntä alettiin yleisesti kutsua Profeetaksi. Gibranin perhe lähetti hänet 15-vuotiaana libanonilaiseen yliopistoon, ja neljän vuoden opiskelun jälkeen Gibran palasi Yhdysvaltoihin.
Tärkein tapahtuma nuoren Gibranin elämässä oli tutustuminen Mary Haskelliin, kuuluisaan mesenaattiin. Mary Haskell otti Kahlil Gibranin stipendiaattiensa lukuisaan joukkoon ja tuki Gibrania henkisesti ja taloudellisesti koko hänen loppuelämänsä ajan. Haskel toimitti Gibranin englanninkieliset kirjat.
Kirjailijana Gibran mainitsee tärkeimmiksi inspiraation lähteikseen William Blaken ja Nietzschen, joita molempia hän pitää kaltaisinaan hulluina. Hän kirjoittaa: ”Hulluus jumalan kaipauksessa on korkein ylistyksen muoto.”
Gibran kirjoitti ensimmäiset teoksensa arabiaksi, mutta vuodesta 1918 alkaen hän kirjoitti englanniksi.
Teoksia

Jumalan tuli
Kapinalliset henget
Profeetta (1923, uusi suomennos 2006 Risto Ahti)
Maan jumalat
Merta ja hiekkaa
Mestarin ääni
Särkyneet siivet
Temppelin portilla
Vaeltaja
Aiheesta muualla

Kuvia tai muita tiedostoja aiheesta Kahlil Gibran Wikimedia Commonsissa
Jääpallon Suomensarja 1953

| Jääpallon Suomensarja 1952–1953 |
| --- | --- |
Joukkueiden määrä:  16
Nousseet joukkueet:  KUV ja OLS
Pudonneet joukkueet:  Haka, VPS, HPS ja Sparta
Ylempi sarjataso:  Mestaruussarja
Alempi sarjataso:  Maakuntasarja
  ← 1952 :  1954 → 
Palloliiton jääpallon Suomensarja pelattiin kaudella 1952–1953 sarjauudistuksen takia ensimmäistä kertaa kaksilohkoisena. Lohkovoittajat nousivat seuraavaksi kaudeksi mestaruussarjaan ja kaksi viimeistä putosivat maakuntasarjaan. Palloliiton lisäksi Työväen Urheiluliitto järjesti oman Suomensarjansa.
Uusina joukkueina sarjassa pelasivat viime kaudella mestaruussarjasta sarjan supistamisen takia pudonneet OLS, YVPS, KUV, OPP, KUP, Ilves-Kissat ja Sudet. Edellisenä kautena mestaruussarjasta pudonneista Porin Kärpät luopui suomensarjapaikastaan. Maakuntasarjasta suomensarjaan nousi ainoastaan Helsingin Sparta. Edellisellä kaudella suomensarjasta pudonneet PIF ja SaPKo saivat pitää sarjapaikkansa.
Itälohkon voitti KUV ja länsilohkon OLS, molemmat selvisivät kaudesta ilman tappioita ja joukkueet nousivat näin takaisin mestaruussarjaan. Sarjasta putosivat Sparta ja VPS, jotka eivät voittaneet yhtään ottelua.
Palloliiton Suomensarja > Länsilohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Luistinseura | 7 | 7 | 0 | 0 | 37–5 | 14 |
| Oulun Pallo-Pojat | 7 | 5 | 0 | 2 | 22–19 | 10 |
| Pargas IF | 7 | 4 | 0 | 3 | 18–18 | 8 |
| Sudet, Helsinki | 7 | 2 | 3 | 2 | 20–18 | 7 |
| Rosenlewin Urheilijat -38 | 7 | 2 | 2 | 3 | 16–21 | 6 |
| Ilves-Kissat, Tampere | 7 | 2 | 1 | 4 | 18–22 | 5 |
| Valkeakosken Haka | 7 | 2 | 0 | 5 | 13–26 | 4 |
| Vaasan Palloseura | 7 | 0 | 2 | 5 | 14–30 | 2 |
Palloliiton Suomensarja > Itälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Käpylän Urheilu-Veikot | 6 | 6 | 0 | 0 | 42–15 | 12 |
| Ylä-Vuoksen Palloseura, Imatra | 7 | 4 | 1 | 2 | 20–15 | 9 |
| Varkauden Pallo-Pojat | 7 | 3 | 2 | 2 | 24–18 | 8 |
| Kouvolan Urheilijain Palloilijat | 7 | 3 | 1 | 3 | 23–20 | 7 |
| Mikkelin Palloilijat | 7 | 3 | 1 | 3 | 18–21 | 7 |
| Savonlinnan Pallokerho | 6 | 2 | 1 | 3 | 17–23 | 5 |
| Helsingin Palloseura | 7 | 1 | 2 | 4 | 14–31 | 4 |
| Helsingin Sparta | 7 | 0 | 2 | 5 | 14–29 | 2 |
Ottelu KUV-SaPKo jäi pelaamatta.
OLS ja KUV nousivat mestaruussarjaan, josta putosivat SePS ja HIFK.

VPS ja Sparta putosivat maakuntasarjaan, josta tilalle nousivat KIF, VaPa, Vastus ja Iirot.
TUL:n Suomensarja

TUL:n Suomensarjassa pelasi 18 joukkuetta jaettuna neljään lohkoon. Lohkovoittajiksi selvisivät Lohjan Louhi, Lauritsalan Työväen Palloilijat, Turun Veikot ja Jakobstads Bollklubb.
Kanadan puolustusvoimat

Kanadan puolustusvoimien tunnus
Kanadan puolustusvoimat (engl. Canadian Defense Forces, ransk. Forces Canadiennes) ovat Kanadan sotilaallisesta puolustuksesta vastaavat puolustusvoimat. Siihen kuuluu maavoimat, ilmavoimat ja merivoimat. Ylipäällikkö on Yhdistyneen kuningaskunnan monarkki, jota edustaa Kanadan kenraalikuvernööri. Käytännössä pääministeri valvoo asevoimia ja tekee sotilaallisia päätöksiä.
Puolustusvoimien komentaja on kenraali Jonathan Vance.
Aiheesta muualla

Kuvia tai muita tiedostoja aiheesta Kanadan puolustusvoimat Wikimedia Commonsissa
Karim Ghajji

| Karim Ghajji |
| --- | --- |
 Ghajji 2011.
Henkilötiedot
Syntynyt: 16. tammikuuta 1981 (ikä 43) Colombes
Kansalaisuus:   Ranska  Marokko
Potkunyrkkeilijä
Lempinimi:  Boss2fin
Aktiivisena:  1993–
Pituus:  178 cm
Paino:  77 kg
Kätisyys:  oikea
Seura(t):  Fantastik Armada 818Boxing
Tilastot
Ottelut:  121
Voitot:  103
– tyrmäyksellä:  53
Tappiot:  17
Ratkaisemattomat:  1
Karim Ghajji (s. 16. tammikuuta 1981 Colombes, Ranska) on ranskalais-marokkolainen keski- ja välisarjan potkunyrkkeilijä. Hän on kolminkertainen ISKA:n keskisarjan mestari. Lisäksi Ghajji on kaksinkertainen Bellator Kickboxingin välisarjan mestari ja otteli myös Gloryn välisarjan contenders turnauksen mestaruudesta, mutta hävisi sen Murthel Groenhartille. Kotimaassaan Ghajji voitti muun muassa neljä kertaa karaten Ranskan mestaruuden ja Sandan mestaruuden.
Karim Bellarabi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Karim Bellarabi
Syntymäaika: 8. huhtikuuta 1990 (ikä 34) 
Syntymäpaikka: Berliini, Saksa
Pelipaikka: hyökkääjä tai laitalinkki
Pituus: 183 cm
Seura
Seura: Bayer Leverkusen
Pelinumero: 38
Junioriseurat
: Huchting
2001–2007: Werder Bremen
2007–2008: Oberneuland
Seurat
| Vuodet | Seura | O | (M) |
| 2007–2008 | Oberneuland | 7 | (2) |
| 2008–2011 | Eintracht Braunschweig | 38 | (8) |
| 2008–2010 | Eintracht Braunschweig II | 22 | (11) |
| 2011– | Bayer Leverkusen | 191 | (31) |
| 2011– | Bayer Leverkusen II | 5 | (0) |
| 2013–2014 | → Eintracht Braunschweig | 26 | (3) |
Maajoukkue
| 2010–2011 | Saksa U20 | 4 | (1) |
| 2012 | Saksa U21 | 5 | (0) |
| 2014– | Saksa | 11 | (1) |
 Seurajoukkueuran tilastot kattavat vain kansalliset sarjat, päivitetty 27. toukokuuta 2021.  Maajoukkueuran tilastot päivitetty 27. toukokuuta 2021.
Karim Bellarabi (s. 8. huhtikuuta 1990 Berliini, Saksa) on saksalainen jalkapalloilija, pelipaikaltaan hyökkääjä tai laitalinkki. Hän edustaa saksalaista Bayer Leverkusenia.
Bellarabi on edustanut Leverkusenia vuodesta 2011 lähtien. Aikaisemmin hän on edustanut junioreissa Huchtingia, Werder Bremeniä ja Oberneulandia sekä miesten tasolla Oberneulandia ja Eintracht Braunschweigia. Hän on pelannut Leverkusenissa 191 bundesliigaottelua, joissa hän on tehnyt 31 maalia ja antanut 44 maalisyöttöä. Mestarien liigan 23 ottelussa hän on tehnyt kaksi ja syöttänyt kuusi maalia. Eurooppa-liigan 16 ottelussa hän on viimeistellyt yhdeksän maalia ja syöttänyt kaksi. Kaudella 2013–2014 hän pelasi lainasopimuksella Eintracht Braunschweigissa 26 bundesliigaottelua, joissa hän teki kolme ja syötti neljä maalia.
Bellarabi on edustanut Saksan alle 20- ja 21-vuotiaiden maajoukkuetta sekä pelannut 11 ottelua Saksan miesten maajoukkueessa, viimeksi elokuussa 2016 Suomea vastaan. Ensimmäisen A-maaottelunsa hän pelasi EM-karsinnassa Puolaa vastaan lokakuussa 2014. Toistaiseksi ainoan maaottelumaalinsa hän teki EM-karsintaottelussa Gibraltaria vastaan kesäkuussa 2015. Kaikkiaan hän on pelannut seitsemän EM-karsintaottelua.
Kastekäsky

Kaste
Upotuskaste
Kastekäskyksi, kaste- ja lähetyskäskyksi tai lähetyskäskyksi kutsutaan Matteuksen evankeliumin luvun 28 jakeita 18–20. Suomen evankelisluterilaisen kirkon mukaan Kristus on niissä asettanut pyhän kasteen sakramentiksi, jonka kautta tullaan kirkon jäseneksi. Jakeiden on katsottu myös velvoittavan kristityt tekemään lähetystyötä, eli levittämään kristinuskon sanomaa kaikille maailman kansoille.
Luterilainen kirkko suosittelee lapsen kastamista kuukauden kuluessa syntymästä.
Matt. 28: 18–20 eri suomenkielisten Raamatun käännösten mukaan

»18 Ja Jeesus tuli heidän tykönsä ja puhui heille ja sanoi: "Minulle on annettu kaikki valta taivaassa ja maan päällä.
19 Menkää siis ja tehkää kaikki kansat minun opetuslapsikseni, kastamalla heitä Isän ja Pojan ja Pyhän Hengen nimeen
20 ja opettamalla heitä pitämään kaikki, mitä minä olen käskenyt teidän pitää. Ja katso, minä olen teidän kanssanne joka päivä maailman loppuun asti."» 
(Matt. 28:18–20, Raamattu 1933/1938)
»18 Jeesus tuli heidän luokseen ja puhui heille näin: "Minulle on annettu kaikki valta taivaassa ja maan päällä. (Dan. 7:14; Matt. 11:27)
19 Menkää siis ja tehkää kaikki kansat minun opetuslapsikseni: kastakaa heitä Isän ja Pojan ja Pyhän Hengen nimeen (2. Kor. 13:13; 1. Piet. 1:2)
20 ja opettakaa heitä noudattamaan kaikkea, mitä minä olen käskenyt teidän noudattaa. Ja katso, minä olen teidän kanssanne kaikki päivät maailman loppuun asti."» 
(Matt. 28:19–20, Raamattu 1992)
»18 Ja Jesus tuli ja puhutteli heitä, sanoen: minulle on annettu kaikki voima taivaassa ja maan päällä.
19 Menkäät siis ja opettakaat kaikkea kansaa, ja kastakaat heitä nimeen Isän ja Pojan ja Pyhän Hengen,
20 Ja opettakaat heitä pitämään kaikki, mitä minä olen teille käskenyt. Ja katso, minä olen teidän kanssanne joka päivä, maailman loppuun asti. Amen!» 
(Matt. 28:19–20, Biblia 1776)
Raamatussa käsitellään kasteasiaa useassa kohdassa; myös sitä, että pelastukseen tarvitaan muutakin kuin vesikaste.
»13 Kristukseen tekin nyt uskotte kuultuanne totuuden sanan, pelastuksenne evankeliumin. Häneen uskoessanne te myös olette saaneet luvatun Pyhän Hengen sinetiksenne. (Ef. 1:13,14; Room. 8:16)

14 Se on meidän perintöosamme vakuutena, joka takaa meille lunastuksen, Jumalan kirkkauden ylistykseksi.» 
(Ef. 1:13–14, Raamattu 1992)
»15 Hän sanoi heille: "Menkää kaikkialle maailmaan ja julistakaa evankeliumi kaikille luoduille. (Mark. 13:10)

16 Joka sen uskoo ja saa kasteen, on pelastuva. Joka ei usko, se tuomitaan kadotukseen.(Joh. 3:18,36; Ap. t. 16:31; Room. 1:16; 1. Piet. 3:21)» 
(Mark. 16:15–16, Raamattu 1992)
Keinuvuopaja

| Keinuvuopaja |
| --- | --- |

Valtiot:  Suomi 
Paikkakunta:  Rovaniemi
Koordinaatit:  66°29′11″N, 25°45′49″E
Järvinumero:  65.132.1.022 
Mittaustietoja
Pinnankorkeus:  74  m 
Rantaviiva:  2,8 km 
Pinta-ala:  0,237 km² 
 fiKeinuvuopaja 
Keinuvuopaja on Rovaniemen keskustaajamassa Ounasvaaran eteläpuolella sijaitseva lampi, jonka vedet laskevat Kemijokeen. Paikalla oli ennen Valajaskosken voimalaitoksen rakentamista peltoaukea, jonka poikki kulki läheiseltä Matkajängän suolta virtaava luonnonoja.
Keinuvuopajan länsipäässä kulkee Kantatie 78 eli Kajaanintie, joka ylittää Keinuvuopajan Kemijokeen yhdistävän salmen siltaa pitkin. Keinuvuopajan erottaa sen eteläpuolella sijaitsevasta Salmijärvestä kapea Kolpeneenharju.
Keinuvuopajan itäpäässä on uimaranta, mutta suosiota uimapaikkana on vähentänyt sieltä löydetty järvisyyhy.
Kanarianotakilokki

| Kanarianotakilokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Salsoloideae
Suku::  Otakilokit Salsola
Laji::  divaricata
Kaksiosainen nimi
 Salsola divaricata  Masson ex Link 
Synonyymit
 Salsola capensis 
Katso myös
   Kanarianotakilokki Wikispeciesissä   Kanarianotakilokki Commonsissa 
Infobox OKVirheellinen NIMI-arvo: 
Kanarianotakilokki (Salsola divaricata) on otakilokkien (Salsola) sukuun kuuluva kasvilaji. Se on Kanariansaarilla endeemisenä kasvava otakilokkilaji, jota tavataan lähes kaikilla Kanariansaarten suurimmista saarista.
Kanarianotakilokki voi kasvaa korkeimmillaan 2,5 metriä korkeaksi pensaaksi. Sen lehdet ovat liereitä, möyheitä sekä kaljuja ja sijaitsevat vastakkaisesti, minkä perusteella kanarianotakilokin voi erottaa muista otakilokeista.
Aiheesta muualla

Kassu – Kasvien suomenkieliset nimet: Kanarianotakilokki (Salsola divaricata)
Global Biodiversity Information Facility (GBIF): Salsola divaricata (englanniksi)
Kanadan ralli

|  Kanadan ralli |
| --- | --- |
Sarja:  Rallin MM-sarja
Sijainti:  Quebec
Ensimmäinen tapahtuma:  1973
Viimeisin tapahtuma:  1979
Eniten voittoja
Kuljettajat:    Timo Salonen  Walter Röhrl  Björn Waldegård (1) 
Viimeisin kilpailu (1979):
Voittaja:   Björn Waldegård   (Ford)
Voittoaika:  3.35.32
Toinen:   Timo Salonen   (Datsun)
Kolmas:   Ari Vatanen   (Rothmans)
Kanadan ralli (Critérium du Québec) oli Kanadassa järjestetty rallitapahtuma. Kilpailu järjestettiin ensimmäisen kerran vuonna 1973, ja se oli mukana rallin maailmanmestaruussarjassa vuosina 1977–1979. Ensimmäinen Kanadassa järjestetty rallin MM-sarjan tapahtuma oli vuonna 1974, jolloin Ontariossa järjestettiin Rally of the Rideau Lakes, jonka voitti Sandro Munari. Quebecissä järjestetyn MM-sarjan kilpailun voitti Timo Salonen vuonna 1977, vuonna 1978 kilpailun voitti Walter Röhrl ja vuonna 1979 Björn Waldegård.
Voittajat

| Kausi | Kuljettaja | Kartanlukija | Auto | Raportti |
| --- | --- | --- | --- | --- |
| 1973 |  Walter Boyce |  | Toyota Corolla Levin TE 27 | Raportti |
| 1974 |  Jean-Paul Pérusse |  | Fiat 124 Abarth Rallye | Raportti |
| 1975 |  John Buffum |  | Porsche 911 S | Raportti |
| 1976 |  Taisto Heinonen |  | Renault 17 Gordini | Raportti |
| 1977 |  Timo Salonen |  Jaakko Markkula | Fiat 131 Abarth | Raportti |
| 1978 |  Walter Röhrl |  Christian Geistdörfer | Fiat 131 Abarth | Raportti |
| 1979 |  Björn Waldegård |  Hans Thorszelius | Ford Escort RS1800 MkII | Raportti |
Lähde:
Kaikessa soi blues – Toivo Kärkeä sinisin sävyin

| Kaikessa soi blues – Toivo Kärkeä sinisin sävyin Eri esittäjiä |
| --- | --- | --- |

Tribuuttialbumin tiedot
 Äänitetty : 2002–2003
 Julkaistu: 2003
 Tuottaja(t): Kalle Elkomaa
 Tyylilaji: jazz, blues
 Levy-yhtiö: Finlandia Records
Kaikessa soi blues – Toivo Kärkeä sinisin sävyin on tribuuttilevy, joka sisältää eri suomalaisartistien tulkintoja Toivo Kärjen sävellyksistä. Levy julkaistiin vuonna 2003.
Kappaleet

Kaikki sävellykset Toivo Kärki, ja sovitukset Kalle Elkomaa.
Pentti Hietanen: Kaikessa soi blues (san. Reino Helismaa) – 4'47
Maarit: Aurinko laskee länteen (san. Reino Helismaa) – 5'07
Vesa-Matti Loiri: Kaksi ystävää (san. Reino Helismaa) – 5'39
Mari Palo: Märkää asfalttia (san. Terttu Suni)– 4'36
Jukka Leisti: Nelostie (san. Reijo Vires) – 3'19
Heini ja Pentti Hietanen & Jaakko Kuusisto: Näin kai määrätty on (san. Reino Helismaa) – 6'03
Tango For Four: Liljankukka (san. Kerttu Mustonen) – 3'51
Maarit: Onni, jonka annoin pois (san. Reino Helismaa) – 4'24
Pentti Hietanen: Ikuisuuteen mikään kestä ei (san. Vexi Salmi) – 4'32
Kake Aunesneva & Martti-Mikael Järvinen: Kaksi vanhaa tukkijätkää (san. Reino Helismaa) – 5'31
Vesa-Matti Loiri: Neljäs mies (san. Reino Helismaa) – 3'18
Tango For Four: Hiljainen kylätie (san. Reino Helismaa) – 3'01
Kanadan ralli 1977

|  Kanadan ralli 1977 |
| --- | --- |
 8. osakilpailu 11 osakilpailusta kaudella 1977. 
Ajankohta:  14.–18. syyskuuta 1977
Pituus:  17 erikoiskoetta, 536,40 km


Palkintokoroke
Voittaja:   Timo Salonen    Jaakko Markkula
Toinen:   Simo Lampinen    Sölve Andreasson
Kolmas:   Roger Clark    Jim Porter
Kanadan ralli 1977 (viralliselta nimeltään 5. Critérium Molson du Québec) oli rallin maailmanmestaruussarjan kilpailu kaudella 1977. Kilpailu järjestettiin 14.–18. syyskuuta 1977 Montrealissa Quebecissa. Kilpailu oli kauden kahdeksas ja erikoiskokeiden yhteispituus oli 536,4 kilometriä. Kilpailun voitto oli Timo Salosen ensimmäinen rallin MM-sarjassa.
Kilpailussa oli 17 erikoiskoetta, joista puolet oli alle 10 km pitkiä. Viimeisenä päivänä ajettiin kahdesti 113 kilometriä pitkä erikoiskoe.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Timo Salonen |  Jaakko Markkula | Fiat 131 Abarth | 5:13.54 | 0.0 |  |
| 2. |  Simo Lampinen |  Sölve Andreasson | Fiat 131 Abarth | 5:18.31 | +4.37 |  |
| 3. |  Roger Clark |  Jim Porter | Ford Escort RS1800 | 5:20.56 | +7.02 |  |
| 4. |  John Buffum |  Vicki Dykema | Triumph TR7 | 5:55.54 | +42.00 |  |
| 5. |  Jean-Paul Pérusse |  John Bellefleur | Saab 99 EMS | 6:10.59 | +57.05 |  |
| 6. |  Kenjiro Shinozuka |  Ron Richardson | Mitsubishi Colt Lancer | 6:12.27 | +58.33 |  |
| 7. |  Hendrik Blok |  Rich Crandall | Dodge Colt | 6:16.54 | +1:03.00 |  |
| 8. |  Walter Boyce |  Robin Edwardes | Triumph TR7 | 6:49.46 | +1:35.52 |  |
| 9. |  Paul Bourgeois |  Paul Normand | Datsun 510 | 6:58.02 | +1:44.08 |  |
| 10. |  Bob Garside |  Gary Murakami | Toyota Corolla | 7:10.28 | +1:56.34 |  |
Lähde:
Junior Senior

| Junior Senior |
| --- | --- |
 Junior Senior Roskilde Festivaleilla vuonna 2005.
Tiedot
Toiminnassa:  1998–2008
Tyylilaji:  indie pop, rock, dance, pop
Kotipaikka:  Thisted, Tanska
Laulukieli:  englanti
Jäsenet:  Jesper Mortensen   Jeppe Laursen  
Levy-yhtiö:  EMI   Crunchy Frog Records   Atlantic Records  
Infobox OKNimi-testi OK: 
Junior Senior oli tanskalainen popyhtye, joka perustettiin vuonna 1998. Yhtyeen jäseniä olivat Jesper Mortensen (Junior) ja Jeppe Laursen (Senior). Heidän ehkä tunnetuin kappale on "Move Your Feet" heidän ensimmäiseltä albumiltaan.
Diskografia > Albumit

D-D-Don't Stop the Beat (2003)
Boy Meets Girl EP (2003)
Hey Hey My My Yo Yo (2005)
Diskografia > Singlet

"Move Your Feet" (2003)
"Rhytm Bandits" (2003)
"Shake Your Coconuts" (2003)
"Itch U Can't Scratch" (2005)
Trivia

Musiikkivideo "Move Your Feet" on tehty kokonaan ohjelmalla Deluxe Paint.[lähde? ]
Aiheesta muualla

Kuvia tai muita tiedostoja aiheesta Junior Senior Wikimedia Commonsissa
Junior Seniorin virallinen kotisivu
Kalle Krappe

Kaarlo Fredrik (Kalle) Krappe (10. toukokuuta 1904 Lappi Tl – 19. helmikuuta 1983) oli suomalainen pakinoitsija ja kirjailija.
Krappe toimi jatkosodan alkuvaiheissa JR 56:n I pataljoonan kranaatinheitinjoukkueen ykkösheittimen johtajana. Hän joutui jättämään rintamapalvelun terveydellisistä syistä marraskuussa 1941.
Krappe kirjoitti pakinoita ja runoja.
Teoksia

Sanasilppu Rauman puolest : pakinakokoelma. Kalle Krappe, Lappi Tl 1977
Aiheesta muualla

Kalle Krappen muistiinpanoja Krh.J/I/JR 56:sta v. 1941 (Arkistoitu – Internet Archive)
KHL-kausi 2014–2015

| KHL-kausi 2014–2015 |
| --- | --- |

Laji:  jääkiekko
Järjestyksessä oleva kausi:  7.
Maa:   Kazakstan  Kroatia  Latvia  Slovakia  Suomi  Valko-Venäjä   Venäjä
Joukkueiden määrä:  28
Mestari:  SKA Pietari
  ← 2013–2014 :  2015–2016 → 
KHL-kausi 2014–2015 oli jääkiekkoliiga KHL:n seitsemäs kausi. Sen aikana KHL:ssä oli mukana 28 joukkuetta. Kaudelle 2014–2015 KHL laajeni kolmella uudella joukkueella. Ensimmäisenä pohjoismaalaisena seurana sarjaan liittyi SM-liigasta siirtynyt Jokerit. VHL-liigasta siirtyi Lada Toljatti, joka palasi KHL-liigaan neljän vuoden tauon jälkeen. Kolmantena joukkueena sarjaan liittyi tyhjästä perustettu HK Sotši. Mestaruuden voitti SKA Pietari ensimmäisen kerran seurahistoriassaan.
Edellisen kauden joukkueista Moskovan Spartak vetäytyi KHL-liigasta talousvaikeuksien takia. Ukrainalaisseura Donbass luopui sarjapaikastaan Itä-Ukrainan kriisin takia ja siirtyi pelaamaan Ukrainan liigaan. KHL myönsi Donbassille luvan palata liigaan taas kaudeksi 2015-2016. Tšekkiläisseura Lev Praha lopetti toimintansa kokonaan taloudellisten vaikeuksien takia.
Divisioonat

| Bobrov | Tarasov | Harlamov | Tšernyšov |
| --- | --- | --- | --- |
|  Jokerit |  Torpedo Nižni Novgorod |  Ak Bars Kazan |  Admiral Vladivostok |
|  Dinamo Minsk |  TsSKA Moskova |  Avtomobilist Jekaterinburg |  Amur Habarovsk |
|  Dinamo Riika |  Dinamo Moskova |  Jugra Hanty-Mansijsk |  Avangard Omsk |
|  Atlant |  Lokomotiv Jaroslavl |  Metallurg Magnitogorsk |  Barys Astana |
|  Medveščak Zagreb |  Severstal Tšerepovets |  Neftehimik Nižnekamsk |  Metallurg Novokuznetsk |
|  SKA Pietari |  HK Sotši |  Lada Toljatti |  Salavat Julajev Ufa |
|  Slovan Bratislava |  HK Vitjaz |  Traktor Tšeljabinsk |  Sibir Novosibirsk |
Runkosarja > Läntinen konferenssi

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  TsSKA Moskova  | 60 | 39 | 10 | 2 | 9 | 207 | 98 | +109 | 139 |
| 2 |  SKA Pietari  | 60 | 36 | 5 | 5 | 14 | 210 | 136 | +74 | 123 |
| 3 |  Dinamo Moskova  | 60 | 35 | 6 | 6 | 13 | 172 | 120 | +52 | 123 |
| 4 |  Jokerit  | 60 | 35 | 5 | 4 | 16 | 171 | 136 | +35 | 119 |
| 5 |  Dinamo Minsk  | 60 | 27 | 7 | 5 | 21 | 171 | 159 | +12 | 100 |
| 6 |  Lokomotiv Jaroslavl  | 60 | 24 | 8 | 9 | 19 | 155 | 143 | +12 | 97 |
| 7 |  Torpedo Nižni Novgorod  | 60 | 22 | 8 | 8 | 22 | 153 | 144 | +9 | 90 |
| 8 |  HK Sotši  | 60 | 23 | 5 | 9 | 23 | 164 | 170 | -6 | 88 |
| 9 |  Atlant  | 60 | 23 | 4 | 8 | 25 | 158 | 161 | -3 | 85 |
| 10 |  Severstal Tšerepovets  | 60 | 19 | 8 | 12 | 21 | 157 | 168 | -11 | 85 |
| 11 |  HK Vitjaz  | 60 | 20 | 6 | 6 | 28 | 152 | 186 | -34 | 78 |
| 12 |  Dinamo Riika  | 60 | 22 | 3 | 5 | 30 | 136 | 160 | -24 | 77 |
| 13 |  Medveščak Zagreb  | 60 | 17 | 6 | 5 | 32 | 147 | 191 | -44 | 68 |
| 14 |  Slovan Bratislava  | 60 | 15 | 5 | 8 | 32 | 136 | 188 | -52 | 63 |